Բիզնեսի կառավարումը, այսինքն այն բիզնես գործառույթները, որոնք ապահովում են կառավարման գործընթացի համար պլանավորած (ծրագրավորած) նպատակների իրագործումը, տրամաբանորեն փոխկապակցված առաջադրանքների ամբողջություն է, որն ուղղված է կանխորոշված արդյունքի նվաճմանը։ Բազմաթիվ ուսումնասիրությունների արդյունքում մասնագետները առանձնացրել են կառավարման պրոցեսի հետևյալ գործառույթները. պլանավորում, կազմակերպում, կառավարում, հիմնավորում, հաղորդակցում, մշակման ու որոշումների ընդունման գործընթացներ և վերահսկողություն։ Այդ ֆունկցիաների փոխադարձ կապը պայմանավորված է նրանով, որ հնարավոր չէ կառավարել անկազմակերպ համակարգը, այսինքն, որքանով ավելի լավ է կազմակերպված բիզնես պրոցեսը, այնքանով այն ավելի քիչ կարիք ունի կառավարման։